જગતમાં એવું પણ જોવામાં આવ્યું છે કે જેઓએ આ જગતને કંઈ જ કહેવાનું નથી તેઓ વધુમાં વધુ બોલે છે. દરેક પરિવારમાં સભ્યપદની શ્રેષ્ઠ શરત એક આદર્શ શ્રોતાની હોય છે. મંચ પર બહુ વક્તાઓ એક જ કાર્યક્રમમાં ટોળે વળી જાય તો ઓડિયન્સ નારાજ થાય છે. બધા જ ચાહે છે કે સહુ ટૂંકું બોલે. આ આપણો જાહેર અનુભવ છે. તો ઘરનો અનુભવ આનાથી જુદો કેમ હોઈ શકે? બોલે એના બોર ત્યારે જ વેચાય જ્યારે ખરેખર પોટલીમાં બોર હોય, મોટા ભાગના લોકો ઠળિયાની પોટલી લઈને બોલ-બોલ કરતા હોય છે.